Järgnev saade on valminud tänu J.Meyeri teenistuspartnerite toele
Kui me saame sõna Jumalalt,
siis see pole lihtsalt mingi tavaline sõna,
vaid see on võitud sõna,
mis tungib sügavale meie sisse ja muudab seal midagi.
See uuendab su meeli.
PÄEVA TARGALT KASUTADES
Olen kirjutanud uue raamatu "Päeva targalt kasutades"
ja olen elevil sellest,
kuna kandsin seda teemat pea paar aastat oma südames,
enne kui sellest raamat sai.
Tahan õpetada inimesi,
kuidas elada eesmärgiga eesmärgistatud elu.
Õpetada neid mõistma,
et nad ei pea olema oma olukordade ohvrid,
vaid nad võivad kasutada oma vaba tahet,
et otsustada Jumala tahte kasuks
ja saada osa parimast elust, mida Jumal tahab, et nad omaks.
Iga päev, mis meile on antud, on kingitus Jumalalt.
Ma ei usu, et ükski inimene tahaks lihtsalt raisata oma elu.
Sa ei taha raisata oma elu ega tänast päeva.
Küll aga lähevad me päevad raisku,
kui me pole otsusekindlad selles osas, kuidas me neid kasutame.
Nii tahan soovitada sulle omada üht plaani
ja tegutseda selle plaani kohaselt.
On selge, et mitte kõik ei lähe alati nii nagu oleme seda plaaninud,
kuid kui mul pole üldse mingit plaani, siis ei juhtu ka midagi.
Kui mul pole plaani, otsusekindlust ega eesmärke
ja mul pole üldse mingit sihti elus,
siis kohe raudselt tuleb midagi, mis röövib nii mu aja kui päeva
ja päeva lõpuks olen ma üsna tusane ning pettunud.
Kuid ma ei taha kogeda seda
vaid tänu sellele, et olen taas ühe päeva raisku lasknud.
Või isegi mäletamata, mida ma oma ajaga üldse tegin?
Usun, et me vajame üht palves läbi töötatud plaani.
Ma ei tee ühtki asja
ilma, et ma poleks esmalt öelnud Jumalale:
"Tahan olla juhitud Püha Vaimu poolt."
Piibel õpetab meid mõtlema ja planeerima,
kuid me plaanid peavad alati olema avatud Jumala muutustele,
kui Ta peaks neid vajalikuks pidama.
Su teele võib ükskõik millal sattuda tõsiste vajadustega inimesi,
mistõttu pead ehk muutma oma plaane
ja aitama neid veidi.
Nii et, rääkides plaanide tegemisest
ei räägi ma sellest nii raudkindlas võtmes,
et neid kunagi muuta ei saaks.
Samas aga usun, et tuleb õppida tegema vahet
jumalikul sekkumisel
ja nö deemonlikul sekkumisel.
Ära mitte arvagi,
et Saatan ei püüa sind rajalt maha võtta
ja hajutada su tähelepanu, et su eesmärgid ei täituks,
sest ta teeb seda kohe kindlasti!
Saatan on meister me segamises,
sest ta ei taha, et me kannaksime head vilja.
Kuid Piibel ütleb, et Jumal saab austatud,
kui me kanname palju vilja.
Koloslastele 3:2 on üks võrratu kirjakoht, mis ütleb:
"Mõtelge sellele, mis on ülal (ja hoidke oma mõtted sellel)."
Usun, et oma mõtete kindlana hoidmine millelgi
on nii oluline.
Kui tahad tõesti teha midagi, ei piisa vaid otsuse langetamisest,
vaid sa pead selle otsuse ka täide viima.
Ja see on ka see, mille osas tahan sind julgustada.
Ära lase ümbritsevatel olukordadel end kontrollida, häirida
ja rajalt maha võtta,
nii et oled päeva lõpuks kurb ja pettunud.
Oma kindlat ja realistlikku päevakava.
Oma plaani - realistlikku plaani
ning mitte nii suurt ja laia, mida keegi täita ei suuda.
Oletame, et sul on nimekirjas 10 asja, millest päeva lõpuks saab tehtud 4.
Ole rõõmus nende nelja üle, et need said tehtud,
kuid samas küsi endalt,
kas oleksid saanud paremini nö ree peal püsida?
Kas andsid endast parima?
Kas lasid kellelgi röövida oma aega?
Kas lasid Saatanal segada end ja hajutada su tähelepanu,
mis viis mitte kõige paremate otsusteni?
Mineviku juures on hea asi see,
et me ei pea tundma end süüdi selle suhtes,
kuid samas me võime õppida sellest.
Nii et, julgustan sind alustama otsast peale.
Sul võib olla probleeme keskendumisega,
püsivusega
ja Saatan tahab, et sa annaks alla.
Kuid ma julgustan sind mitte alla andma!
Jeesus maksis hinna, et sul võiks olla imeline,
täisväärtuslik ja viljakas elu,
mistõttu kui tunned, et olukorrad või Saatan on röövinud sult' su elu,
on aeg haarata see tagasi!
Ja see viis, kuidas seda teha, on elada elu targalt üks päev korraga.
Usun, et mu raamat aitab sind selles.
Ole õnnistatud!
PÄEVA TARGALT KASUTADES
IGAPÄEVAELU RÕÕMUD
Aeg on midagi, mida meil kõigil on ühe palju.
24 tundi ööpäevas, 7 päeva nädalas.
See on kõik, mis sul on.
Kas pole hämmastav,
et osa inimesi teeb oma eluga nii palju
ja teised jälle nii kahetsusväärselt vähe.
Me ei saa süüdistada selles oma olukordi,
sest meie oleme need, kes peavad tõusma
ja hakkama elama eesmärgistatud elu mida Jumal tahab, et elaksime,
süüdistamata kõike meid ümbritsevat.
Alates sellest, kuidas meid kasvatati,
kuni valitsuse- ja kes teab veel, milleni välja.
Aeg on liiga väärtuslik, et seda raisata.
Kui sa seda ei usu, siis oota, kuni 60-70aastaseks saad,
sest siis mõistad kindlasti, et aeg on kallis.
Ma isegi ei mõelnud sellele enne, kui alles siis,
kui pidin end üks päev terviseabi saamiseks kirja panema.
Ja ma mõtlesin: "Terviseabi?"
"Ma olen piisavalt vana, et saada terviseabi!"
See lihtsalt oli kui midagi...
Sa saad iga aastaga vanemaks
ja mida vanemaks sa saad, seda kiiremini need aastad lähevad.
Kui oled 20aastane, siis mõtled: "Mind see nüüd küll ei puuduta."
Kuid kuula, kullake - sa ei jää mitte igavesti 20aastaseks
ja sa oled 40 enne kui arugi saad.
Ja need, kes siin on 40sed - te saate 50 enne kui arugi saate.
Kui elad oma elu targasti juba praegu,
võid sa omada ka imelist tulevikku.
Kui aga raiskad oma aega praegu,
ei jää sulle järele muud kui vaid kahetsused.
Kahetsus aga on üks ütlemata kohutav asi.
Sa oled kurb ja kahetsed midagi, mille osas ei saa enam midagi muuta.
Seetõttu tulebki teha õigeid asju veel siis, kui selleks on võimalust.
Aeg on liiga kallis, et seda raisata.
Huvitav, kui palju on küll inimesi, kes oma elu lõpusirgel kogevad,
et nad on tõesti elanud elu selliselt nagu neid oli määratud seda elama
või nagu nad tahtsid elada?
Rääkisin hiljaaegu kellegagi, kes ütles:
"Valdav osa inimesi käib iga päev tööl, mida nad ei salli silma otsaski."
Ja tead, miks enamus seda teeb?
Raha pärast.
Lihtsalt raha pärast.
Kuid me vajame pisut enam julgust,
et uurida välja, mida Jumal tahab, et me teeks?
Me ei tohiks leppida sellega, et teeme midagi, mida me vihkame,
vaid laskma Jumalal aidata meid leida see miski,
mida meile meeldib teha.
Mulle meeldib see, mida ma teen!
Jah, ma tegin enne seda mitmeid muidki asju,
kuid mulle meeldib see, mida ma teen!
Ja kui sulle meeldib su töö, siis jah - sa ühtpidi tead, et sa teed tööd,
kuid ma ei tee enam sageli vahetki, millal ma töötan ja millal mitte,
sest ma isegi ei koge, et see on mu töö,
vaid see on pigem mu elu.
See on mu elu.
Sa ütled: "Oh oleks mul vaid töö, mis mulle meeldiks!",
kuid sa ei saa seda vaid soovimise peale.
Me võime jäädagi soovima,
kuid me ei saa vaid soovida, vaid me peame ka tegutsema.
Peame hakkama palvetama ja uskuma Jumalalt uusi asju,
astudes samal ajal välja ja tehes plaane.
Kui tahad väga teha midagi, aga sul pole selleks piisavalt pädevust
siis selle asemel, et teha seda, mida praegu teed,
mine parem ja hari end,
et saaksid hiljem teha seda, mis sulle meeldib.
Jumal võib teha nii palju suuri asju me läbi,
kui me vaid teeksime ususamme.
Kui sulle ei meeldi, mis suunas su elu on minemas
ja ma olen kindel, et osadele ei meeldi.
Paljud me vaatajad...
Sa arvad, et sattusid vaid juhuslikult selle saate peale
või et lihtsalt näha, kes ma olen või mida ma teen.
Kuid kui sulle ei meeldi su elu,
siis sa oled ainus, kes seda muuta saab.
Ilmselgelt me usume, et Jumal muudab me elusid,
kuid Jumal tegutseb läbi meie ja mitte meist hoolimata.
Me ei saa lihtsalt laiselda ja lasta Jumalal teha asju meie eest.
Efeslaste 3:20 on kirjakoht, mida me ei oska terviklikult näha.
"Sest Jumal on võimeline tegema rikkalikult ja ülevoolavalt üle selle,
mida me suudaks eales loota, paluda või mõelda."
Inimestele hullult meeldib see kirjakoht
ja nad ei pane tähelegi, et seal on ka öeldud:
"Meis tegutseva väega".
Ehk siis, tegu on Jumala väega, mis toimib läbi meie.
Jumal on võimeline tegema suuri asju,
kuid vaid siis, kui me laseme Ta väel tegutseda meie kaudu.
Jumal ei tee vaid kõike sinu eest ära,
vaid Ta tahab teha asju sinu kaudu.
Olen alati öelnud, et me oleme Jumala kaastöölised
ja mitte vaid pealtvaatajad.
Me peame hakkama osalema selles,
et Jumal saaks teha suuri asju me elus.
Aamen?
Üks asi, mis mõjutab oluliselt su tulevikku,
on su sõnad.
Nii et, rääkides raiskamisest,
lõpeta ka oma sõnade raiskamine.
Lõpeta tobedate asjade väljaütlemine,
millest pole kasu ei sulle ega kellelegi teisele
ja mis võivad sulle hoopis kahju teha.
Olen rääkinud seitsmest asjast,
mis on kirjas Õpetussõnade 1. peatüki viies esimeses salmis.
Need on ühed peamised viisid, kuidas me õpime kuulma Jumalalt.
Tarkus, arusaamine, teadmine, distsipliin, tunnetus e eristamisvõime.
Eristamisvõime on nii oluline, kui tahame kuulda Jumalalt
ja olla juhitud Pühast Vaimust.
Sa ei saa elada oma mõtete põhjal, vaid sa pead minema sügavamale.
Seal on veel üks sõna ja see on mõistlikkus.
Mõistlikkus.
Mõistlikkus tähendab ettevaatlikku hinnangu andmist,
mis aitab vältida ohtu.
Võimet valitseda iseenda üle ja distsiplineerida end
kasutades selleks mõistlikku meelt.
Mõistlikkus asjade haldamisel
ning õigete hinnangute andmine oma võimalustele-vahenditele.
Õige hinnang.
See tähendab, et mõistlik inimene ei raiska oma raha,
aega, energiat ega ande;
ta ei raiska oma sõnu.
Õpetussõnad 18:21 ütleb: "Surm ja elu on keele võimuses..."
Õpetussõnad 10:19 ütleb mõistlikkuse kohta:
"Kus on palju sõnu, seal ei puudu üleastumine,
aga kes talitseb oma huuli, on mõistlik."
Kes talitseb oma huuli, on mõistlik inimene.
Ta on hea asjade haldur.
Õpetussõnad 12:16
"Rumala pahameel saab kohe teatavaks,
aga tark ehk mõistlik katab solvangu kinni."
Kui palju aega me kulutame pahane olemine selle peale,
et keegi ütles meile halvasti.
Me laseme neil sellega kontrollida oma aega
ja röövida meilt meie rõõmu,
samas kui võiksime otsustada pöörduda eemale nende rumalusest
ja olla ise targemad.
Aamen?
Ära raiska enam aega pahane olemisele.
Ära raiska enam ühtki oma päeva pahane olemine millelegi,
mille osas sa ei saa nagunii midagi muuta.
Mulle meeldib eriti Õpetussõnad 31:16
Õpetussõnade 31. ptk. räägib sellest imelisest naisest,
kes teeb alati kõike õigesti.
Oli aeg, kus ta ei meeldinud mulle kohe üldse.
Suutsin vaevu lugeda seda 31. ptk.'i,
kuna olin ise nii kaugel taoline naine olemisest,
nii et iga selle salm pani mind hukkamõistu alla.
Peale 40. aastat Jumala Sõna uurimist
saan ma selle naisega juba palju paremini läbi.
Õpetussõnad 31:16 laiendatud tõlkes.
See tark naine "mõtleb uue põllu peale,
enne, kui ta selle ostab ja vastu võtab,
olles igati mõistlik..."
Ehk teisisõnu - ta ei lähe lihtsalt millegi uuega kaasa,
enne, kui ta pole tõsiselt kaalunud, kas see asi ikka mahub tema ellu
ja kas ta hingerahu säilib?
Millele sa oled hiljuti hetketunde ajel "jah"-sõna öelnud,
soovides sellest hetkest alates, et sa poleks seda teinud?
On siin keegi, kes on seda hiljuti teinud?
Ole mõistlik.
"Ta mõtleb uue põllu peale,
enne, kui ta selle ostab ja vastu võtab,
olles igati mõistlik
ja mitte eirates oma hetke kohustusi uute kohustuste valguses."
Mulle nii meeldib see.
Osa inimesi on nii hõivatud,
et neil pole aega oma lastegagi rääkida.
Osa inimesi on nii hõivatud raha kokku ajamisega,
et selleks ajaks, kui nad hakkavad surema,
neil muud polegi kui vaid nende pangakonto.
Kuid usu mind - kui oled suremas, ei vaja sa mitte oma pangakontot,
vaid perekonda enda ümber.
Seetõttu on praegu juba aeg võtta aega nende jaoks
ja mitte teha igasugu tobedaid asju,
omamata aega tõeliselt oluliste asjade jaoks.
Suur tänu teie elevuse eest selles vallas!
Ja siis mulle meeldib ka see ülejäänud osa:
"Oma aja ja energia säästudest
istutab ta viljakandvaid viinapuid oma viinapuuaeda."
Vot siin oli naine, kellel oli tarkust!
Miks? Sest ta kasutas mõistlikku meelt.
Ta ei raisanud oma aega, vaid kasutas seda oma kasuks.
Kui paljud vajavad täna kuulda oma aja mitte raiskamisest?
Oma energia mitte raiskamisest?
Teadsid sa, et iga kord, kui sa närvi lähed või tujutsed,
kulutad sa sellele uskumatul hulgal energiat.
Keegi on öelnud, et ühe päeva jagu muretsemist
võrdub sama energiaga, mis kulub nädala jaole tööle.
See kõik on nii raske, sest meid pole loodud selleks!
Jumal pole meid loonud selleks.
Kui sa ei ela viljakat elu, peaksid vaatama oma elu vilja peale.
"Mida ma oma elus saavutan?"
Pea endaga üks koosolek maha.
Olen alati inimestele öelnud,
et tasub võtta regulaarselt aega ja pidada iseendaga koosolekuid.
Küsi endalt: "Teen ma tõesti seda, mida Jumal tahab, et ma teeks?
"Kas ma puhkan piisavalt? Kas ma kannan head vilja?"
Tänapäeval on kõigil nii kiire, nii kiire,
kuid Jumal ei ole kutsunud meid kiirustama,
vaid kandma head vilja.
Aamen?
Seega - oled sa pidevalt kiirustav, või viljakas?
Mida sa sel aastal saavutanud oled? - "Ma ei tea..."
"Ärganud hommikul, läinud tööle, tulnud koju, käinud poes, koristanud,
ärganud, läinud tööle, tulnud koju, käinud poes, koristanud..."
Ma tean! Elasin isegi aastaid nii.
Kui su elu pole viljakas, siis ära süüdista selles olukordi,
teisi inimesi, maailma korda või mida iganes muud.
Jumal on andnud meile vaba tahte ja see tähendab,
et võime langetada omaenda otsuseid igas oma elu valdkonnas.
Sa ei pea olema mitte millegi ohver, vaid sul on valikuvabadus.
Kui sulle ei meeldi see, milline su elu on,
siis just praegu on aeg seda muuta!
Oskad sa mõelda millelegi, mille osas vajaksid muutust oma elus?
Keegigi?
Või te olete liiga väsinud, et oma kätt tõsta?
On meil ikka alles hea teema täna!
Kui me ei langeta omaenda otsuseid, mis on juhitud Jumala Vaimu poolt,
lõpetame me kahetsustega.
Piiblisalmid, mida olen läbi aegade jaganud -
jagan neid veel ega vabandagi selle pärast,
sest me vajame kuulda neid asju ikka ja jälle.
Efeslastele 5:14-17
Ärka üles, kes sa magad, ja tõuse üles surnuist..."
Mulle meeldib see!
Tänapäeva maailmas on nii palju elavaid surnuid.
"...siis särab sulle Kristus!”
"Vaadake siis hoolega..."
"Vaadake hoolega" tähendab käia ettevaatlikult
otsekui ühes ohtlikus kohas,
kus pead jälgima ümbrust, et mitte viga saada.
"Vaadake siis hoolega, kuidas te elate:
elage eesmärgistatult, väärikalt ja täpselt,
mitte nagu arutud, vaid nagu targad, tundlikud ja intelligentsed inimesed,
võttes maksimumi oma ajast!" Just see, millest me täna räägime.
"Võttes maksimumi oma ajast ja kasutades ära igat võimalust,
sest ajad, mille keskel elame, on kurjad.
"Seepärast ärge olge arutud ja rumalad,
vaid mõistke, mis on Issanda tahtmine
ja haarake sellest kõvasti kinni!"
Ole otsusekindel!
Osad teist on pendeldanud kui kahe paiga vahel nii kaua,
et see on lausa haletsusväärne.
Otsusta midagi ära ja hakka liikuma mingiski suunas!
"Aga mis siis, kui panen puusse?"
Ainus viis, kuidas seda teada saada, on hakata kuhugi suunas liikuma.
Ja kui panedki puusse,
saad pöörata ümber ja liikuda mõnes muus suunas,
mis on siis eeldavasti õige.
Paulus ütleb meile neis salmides seitset olulist asja.
Ta ütleb meile neis neljas salmis seitset olulist asja.
1. Ole valvel oma aja ja otsuste suhtes!
2. Ole inimene, kes omab eesmärki.
See tähendab, et sa ei pea ootama mingit tunnet,
et teha seda, mis õige,
vaid sa lihtsalt teed, mis on õige, sest see on õige
ja usud, et saad lõigata sellest millalgi tulevikus.
Paljud teist naudivad täna oma õigete valikute vilju,
mille olete langetanud kunagi varem.
Usun, et seegi oli õige valik tulla siia konverentsile,
sest te õpite siin väga palju.
Sa võid maksta hullult palju raha mingi ajaplaneerimise seminari eest,
samas kui ma jagan sulle kõike seda sama vaid seetõttu,
et otsustasid siin saalis maha istuda.
Me ei küsinud sinult isegi piletiraha - võtame vaid kokku ühe ohvrianni.
Ja ongi kõik.
Kui me saame sõna Jumalalt,
siis see pole lihtsalt mingi tavaline sõna,
vaid see on võitud sõna,
mis tungib sügavale meie sisse ja muudab seal midagi.
See uuendab su meeli.
Seega, sa ei raiska siin oma aega.
Kui käisid varasemalt baarides lõbutsemas,
siis see oli aja raiskamine.
Kuid täna sa ei raiska oma aega, vaid hoopis investeerid seda,
lõigates sellest kasu nii homme, järgmisel nädalal, aastal jne. jne.
Ma ise saan kasu sellest, kui teid õpetan,
sest ma pean uurima ja õppima selleks,
et teha seda, mida ma teen.
Lisaks sellele pean ma iseennast kuulama.
Vahel ma istun tunde oma elutoas
ja käin ikka ja jälle läbi kõiki neid materjale,
millest teile õpetan.
Nii et, mulle on ka sellest kasu.
Nii et, ole eesmärgiga inimene.
3. Ela elu, mis on elamist väärt.
Sel nädalal juhtus üks asi ja kui ma kuulsin siis seda väidet,
et enamusele inimestest ei meeldi see, mida nad teevad,
siis küsisin sellelt noormehelt:
"Kui sa saaksid teha, mida iganes sa sooviks,
siis mis see oleks?
Kui teaksid kõike, mida täna tead
ja saaksid minna tagasi oma elu algusaega,
siis mida sa teeksid?"
See mees on juhtumisi mu oma treener ja ta ütles:
"Ma teeks eeldavasti midagi suurt muusikamaailmas
ja omaksin rantšot ning oleksin kauboi."
Mõtlesin sellele veidi
ja mõtlesin siis, et läbin ka ise selle "projekti".
Mõtlesin: "Kui saaksin teha mida iganes siin maailmas,
siis mida ma teeksin?"
Ja tead mis, milleni ma jõudsin?
Ma teeksin täpselt seda sama, mida ma täna teen.
Usun, et see on midagi, mida peaksid endalt küsima.
Mis on see miski, mida tõeliselt teha tahaksid?
Ja isegi, kui sa ei saa seda kohe praegu teha,
siis see ei tähenda,
et sa ei võiks hakata palvetama selle pärast,
liikuma selles suunas ning planeerima selles suunas.
Ära jää kinni millessegi, mida põlgad
võtmata ette mingeidki muutusi selles osas.
4. Mõtle hoolega, mida otsustad teha ja langeta tarku otsuseid.
5. Ära lase ühtegi võimalust mööda.
6. Ära ole rumal ning arutu.
7. Tunne ära Jumala tahe ja haara sellest kõvasti kinni.
Psalmid 90:12
Mulle meeldib see kirjakoht, sest selles on sügavust.
"Õpeta meid meie päevi arvestama, et me saaksime targa südame!"
Elu möödub nii kiiresti.
Ma ei suuda isegi uskuda,
et oleme Dave'ga juba 49,5 aastat abielus olnud.
Armas aeg! 49,5 aastat!
Taavet rääkis Psalmides palju neist asjust.
Psalmid 39:5-6
"Issand, anna mulle teada mu elu ots ja hinnata mu päevade mõõtu,
et ma tunneksin, kui habras ma olen ja kui mööduv on mu maine siinolek.
Vaata, sa oled mu elupäevad pannud kämbla laiuseks,
mu eluiga on kui eimiski sinu ees;
tühi õhk on iga inimene, kes seisab püsti."
Kujutame nüüd hetkeks ette, et läheme surnuaeda.
Sa lähed surnuaeda, kus näed hauakivil inimese nime
ja tema sünni- ning surmaaega.
Me kasutame näitena mu enda elu.
Ma olen otsustanud elada 100aastaseks,
nii et sealt see siis tuleb.
Joyce Meyer 1943 - 2043
Kas pole huvitav, et kogu su elu alates su sünnihetkest kuni surmani
on kokku võetud vaid ühe sidekriipsuga?
Seega mu küsimus sulle on - mida sa oma sidekriipsuga teed?
Sest see on see, kui kiiresti elu möödub.
Olles 75-80aastane ei suuda sa uskudagi,
et see kõik on nii kiiresti läinud.
Seetõttu ära ela sinna maani
omades mitte midagi muud kui vaid kahetsusi!
Meil kõigil on ühe palju aega.
See aga, kuidas seda kasutame, on erinev.
Peame Püha Vaimu juhtimisel õppima langetama õigeid valikuid.
Ela oma elu vastavalt Jumala tarkusele
ja nii pole sul ka mingeid kahetsusi.
Täna pakume sulle mu raamatut "Päeva targalt kasutades"
ja CD'd "Elades eesmärgiga eesmärgistatud elu".
Nii saad endale 3h jagu õpetust nii CD'l
kui raamatu näol.
Julgustan sind ostma endale selle raamatu,
et mitte kahetseda oma elu lõpus seda, kuidas oled elanud.
Tee juba täna seda, mida tead, et pead tegema!
Haara oma elul taas sarvist ja hakka elama elu, mis sulle meeldib.
Seda Joyce'i raamatu abil "Päeva targalt kasutades".
Me peame lõpetama oma ressursside raiskamise.
Oma aja ja oma energia raiskamise.
Iga tund, mille kulutad vihane olemisele,
on raisatud tund, mida sa kunagi tagasi ei saa.
"Päeva targalt kasutades" on täis praktilisi nõuandeid,
viiteid ja tsitaate, mis on mulle külge jäänud,
aidates mul teadlikult elada igat oma päeva.
Suured valikud, väikesed valikud. Vaimulikud valikud, praktilised valikud.
See raamat jagab mulle abivahendeid, kuidas kasutada oma päeva targalt.
Raamat "Päeva targalt kasutades"
koos CD'ga "Elades eesmärgiga eesmärgistatud elu"
on tellitav ekraanil olevate kontaktandmete kaudu.
MUUDA MIDAGI
Kas tahad teada rohkem Joyce Meyeri teenistuse kohta?
Need armsad, naeratavad näod ütlevad juba kõik.
Meie peamine eesmärk on jagada Kristusest
ja öelda inimestele, kui väga Ta neid armastab.
Me aitame inimesi üle kogu maailma
nagu neid kahte imeilusat õde Indias,
kes on õppinud mõistma Kristuse armastust.
Joyce Meyeri teenistus hõlmab endas inimesi nagu sina,
kes sa aitad meil jagada Kristust iga päev.
MUUDA MIDAGI
Tõlge: Anne-Ly Raukas
Joyce Meyeri teenistus Jagades Kristust - armastades inimesi
Nähtud saade on valminud tänu J.Meyeri teenistuspartnerite toele